Karlakór KFUM og KFUK í fullum blóma : Allir söngáhugamenn velkomnir í kórinn Starf Karlakórs KFUM og KFUK er nú farið á fullt með haustinu . Kórinn telur rúmlega 20 félaga og æfir vikulega , á mánudögum kl. 19:30 í húsi KFUM og KFUK að Holtavegi 28 í Reykjavík . Starfið hefur farið vel af stað í haust , og ýmis verkefni eru framundan . Hægt er að bæta við félögum í kórinn , og eru allir söngáhugamenn , 18 ára og eldri , velkomnir . Áhugasamir eru beðnir um að hafa samband við kórstjóra , Laufeyju G. Geirlaugsdóttur í gegnum netfangið laufey@ga.is . Kórstjóri Karlakórs KFUM og KFUK er Laufey G. Geirlaugsdóttir , og Ásta Haraldsdóttir annast undirleik . Formaður kórsins er Guðmundur Ingi Leifsson , og Hörður Geirlaugsson er gjaldkeri .